Kuopion lääni

Kuopion lääni () oli vuosina 1831–1997 toiminut Suomen lääni. Läänin edeltäjän Savon ja Karjalan läänin perusti Kustaa III vuonna 1775. Hiukan myöhemmin hän antoi Kuopiolle uudelleen kaupunkioikeudet ja teki siitä uuden läänin pääkaupungin. Savon ja Karjalan lääni käsitti entisen Kymenkartanon ja Savon läänin pohjoisosan. Nykyisistä maakunnista lääniin kuuluivat Pohjois-Savo ja Pohjois-Karjala jotakuinkin kokonaan, sekä tämän lisäksi suurin osa nykyisen Etelä-Savon maakunnan pohjoisosaa.

Suomen vaihdettua omistajaa Ruotsilta Venäjälle ja Vanhan Suomen palattua muun maan yhteyteen alettiin uumoilla lääniuudistusta, joka toteutui 1831. Vuoden 1831 uudistuksessa entiseen Savon ja Karjalan lääniin kuuluneet Etelä-Savon alueet liitettiin vastaperustettuun Mikkelin lääniin. Savon ja Karjalan läänin jäljelle jääneistä osista muodostettiin Kuopion lääni. Tämän jälkeen Kuopion läänin rajat pysyivät lähes ennallaan yli vuosisadan. 

Toisen maailmansodan seurauksena Kuopion läänin kunnista menetettiin Pälkjärvi lähes kokonaan. Lisäksi alueitaan menettivät myös Ilomantsi, Kitee, Tohmajärvi ja Värtsilä. Vuonna 1946 Tohmajärvi ja Tuupovaara kuitenkin laajenivat, kun niihin liitettiin Pälkjärven ja Viipurin lääniin kuuluneen Korpiselän jäänteet. Suurimman osan alueistaan menettänyt Uukuniemi liitettiin vuonna 1945 Viipurin läänistä Kuopion lääniin. Kolmen vuoden kuluttua vuonna 1948 kunta siirrettiin Kuopion läänistä osaksi Kymen lääniä.

1950-luvulla alettiin senhetkisen läänijaon puutteiden nojalla suunnitella jälleen lääniuudistusta. Tarkoituksena oli tehdä lääneistä toimivampia kokonaisuuksia, niin että ne vastaisivat paremmin talousalueiden rajoja. Vuonna 1960 toteutetussa uudistuksessa Kuopion lääni jaettiin jotakuinkin kahtia. Kuopion kaupungin ympärille keskittyvä länsiosa jatkoi Kuopion lääninä, ja itäosa erotettiin uudeksi Pohjois-Karjalan lääniksi, pääkaupunkinaan Joensuu. Lisäksi aivan lounaiskulmasta liitettiin kaksi kuntaa, Hankasalmi ja Konnevesi, uuteen Keski-Suomen lääniin. Tämän jälkeen Kuopion lääni oli alueeltaan identtinen Pohjois-Savon maakunnan kanssa.

Kuopion lääni lakkautettiin vuoden 1997 lääniuudistuksessa, jossa siitä tuli osa Itä-Suomen lääniä. Kuopion lääniä seurasi Pohjois-Savon maakunta, josta tuli nyt hallinnollinen yksikkö. Nykyinen Pohjois-Savo vastaa melkein tarkalleen vuosina 1960–1997 toiminutta Kuopion lääniä, ainoana poikkeuksena Mikkelin lääniin ja Etelä-Savoon kuulunut entinen kunta Kangaslampi, joka liittyi sittemmin Pohjois-Savon maakuntaan ja Varkauden kaupunkiin. 

Läänissä oli sen lakkautusvuonna 1997 kaikkiaan 24 kuntaa, joista viisi oli kaupunkeja (Iisalmi, Kiuruvesi, Kuopio, Suonenjoki ja Varkaus). Sen viimeinen maaherra oli Olavi Martikainen, joka toimi virassaan 1993–1997.

Moottoriajoneuvojen rekisterikilvissä Kuopion läänin tunnuskirjain oli K. 
{|cellspacing="0" border="0" bgcolor="white"
|-
|[[File:Finnish_counties_1776.jpg|thumb|upright|left|Suomen läänit 1776: 1: Turun ja Porin lääni, 4: Vaasan lääni, 10: Oulun lääni, 14: Uudenmaan ja Hämeen lääni, 15: Kymenkartanon lääni, 16: Savon ja Karjalan lääni]]
|
|
|
|
|}
Kunnat 1997 (kaupungit lihavoitu) 

 Iisalmi 
 Juankoski 
 Kaavi 
 Karttula 
 Keitele 
 Kiuruvesi 

 Kuopio Lapinlahti 
 Leppävirta 
 Maaninka  
 Nilsiä 
 Pielavesi 

 Rautalampi 
 Rautavaara 
 Siilinjärvi 
 Sonkajärvi 
 Suonenjoki 
 Tervo 

 Tuusniemi 
 Varkaus 
 Varpaisjärvi 
 Vehmersalmi 
 Vesanto 
 Vieremä 

Kuntamuutokset

Eno (siirretty 1960 Pohjois-Karjalan lääniin)
Hankasalmi (siirretty 1960 Keski-Suomen lääniin)
Iisalmen mlk (liitetty 1970 Iisalmeen)
Ilomantsi (siirretty 1960 Pohjois-Karjalan lääniin)
Joensuu (siirretty 1960 Pohjois-Karjalan lääniin)
Juuka (siirretty 1960 Pohjois-Karjalan lääniin)
Kesälahti (siirretty 1960 Pohjois-Karjalan lääniin)
Kiihtelysvaara (siirretty 1960 Pohjois-Karjalan lääniin)
Kitee (siirretty 1960 Pohjois-Karjalan lääniin)

Konnevesi (siirretty 1960 Keski-Suomen lääniin)
Kontiolahti (siirretty 1960 Pohjois-Karjalan lääniin)
Korpiselkä (jäännös liitetty 1946 Tuupovaaraan Viipurin läänistä)
Kuopion mlk (liitetty 1969 Kuopioon ja Siilinjärveen)
Kuusjärvi (siirretty 1960 Pohjois-Karjalan lääniin)
Lieksa (siirretty 1960 Pohjois-Karjalan lääniin)
Liperi (siirretty 1960 Pohjois-Karjalan lääniin)
Muuruvesi (liitetty 1971 Juankoskeen)
Nurmeksen mlk (siirretty 1960 Pohjois-Karjalan lääniin)

Nurmes (siirretty 1960 Pohjois-Karjalan lääniin)
Pielisensuu (liitetty 1954 Joensuuhun)
Pielisjärvi (siirretty 1960 Pohjois-Karjalan lääniin)
Polvijärvi (siirretty 1960 Pohjois-Karjalan lääniin)
Pyhäselkä (siirretty 1960 Pohjois-Karjalan lääniin)
Pälkjärvi (jäännös liitetty 1946 Tohmajärveen)
Riistavesi (liitetty 1973 Kuopioon)
Rääkkylä (siirretty 1960 Pohjois-Karjalan lääniin)
Säyneinen (liitetty 1971 Juankoskeen)

Tohmajärvi (siirretty 1960 Pohjois-Karjalan lääniin)
Tuupovaara (siirretty 1960 Pohjois-Karjalan lääniin)
Valtimo (siirretty 1960 Pohjois-Karjalan lääniin)
Värtsilä (siirretty 1960 Pohjois-Karjalan lääniin)Läänin lakkauttamisen jälkeiset muutokset'''

Juankoski (liitetty 2017 Kuopioon)
Kangaslampi (liitetty 2005 Varkauteen; entistä Mikkelin lääniä)
Karttula (liitetty 2011 Kuopioon)
Maaninka (liitetty 2015 Kuopioon)
Nilsiä (liitetty 2013 Kuopioon)
Varpaisjärvi (liitetty 2011 Lapinlahteen)
Vehmersalmi (liitetty 2005 Kuopioon)

Maaherrat
 Lars Sackleen 1831–1833
 Gustaf Adolf Ramsay 1833–1854
 Berndt Federley 1854–1855
 Sten Knut Johan Furuhjelm 1855–1862
 Samuel Henrik Antell 1862–1866
 Johan August von Essen 1866–1873
 Carl Gustaf Mortimer von Kraemer 1873–1884
 August Alexander Järnefelt 1884–1888
 Johan Fredrik Gustav Aminoff 1888–1899
 Henrik Åkerman 1899–1900
 Edvard Gabriel Krogius 1900–1903
 Martin Alexius Bergh (Martti Vuori) 1903–1905
 Emil Wilhelm Stenius 1905–1911
 Werner Tawaststjerna 1911–1913
 Arthur Spåre 1913–1917
 Albert von Hellens 1917–1918
 Gustaf Ignatius 1918–1940
 P. V. Heikkinen 1940–1950
 Lauri Riikonen 1950–1960
 Erkki O. Mantere 1960–1966
 Risto Hölttä 1966–1978
 Kauko Hjerppe 1978–1993
 Olavi Martikainen 1993–1997

Lähteet

Aiheesta muualla  

 World Statesmen: Kuopion läänin maaherrat ja kuvernöörit (englanniksi) 
 http://www.laaninhallitus.fi/lh/ita/home.nsf/pages/53A366D6C8146635C2256D240028BE87